2018. gada 14. augustā Noteikumi Nr. 514

Rīgā (prot. Nr. 38 26. §)

**Grozījumi Ministru kabineta 2016. gada 8. novembra noteikumos Nr. 718 "Darbības programmas "Izaugsme un nodarbinātība" 9.2.6. specifiskā atbalsta mērķa "Uzlabot ārstniecības un ārstniecības atbalsta personāla kvalifikāciju" īstenošanas noteikumi"**

Izdoti saskaņā ar

Eiropas Savienības struktūrfondu

un Kohēzijas fonda 2014. –2020. gada

plānošanas perioda vadības likuma

20. panta 6. un 13. punktu

Izdarīt Ministru kabineta 2016. gada 8. novembra noteikumos Nr. 718 "Darbības programmas "Izaugsme un nodarbinātība" 9.2.6. specifiskā atbalsta mērķa "Uzlabot ārstniecības un ārstniecības atbalsta personāla kvalifikāciju" īstenošanas noteikumi" (Latvijas Vēstnesis, 2016, 220. nr.) šādus grozījumus:

1. Aizstāt 8. punktā skaitli "6 724 711" ar skaitli "1 248 970".
2. Izteikt 16.1. un 16.2. apakšpunktu šādā redakcijā:

"16.1. projekta vadības personāla atlīdzības izmaksas, kas radušās uz darba līguma vai uzņēmuma (pakalpojuma) līguma pamata vai ieceļot pretendentu valsts civildienesta ierēdņa amatā, tai skaitā normatīvajos aktos darba atlīdzības un nodokļu politikas jomā noteiktās piemaksas un nodokļi;

16.2. projekta īstenošanas personāla atlīdzības izmaksas, kas radušās uz darba līguma vai uzņēmuma (pakalpojuma) līguma pamata vai ieceļot pretendentu valsts civildienesta ierēdņa amatā, tai skaitā normatīvajos aktos darba atlīdzības un nodokļu politikas jomā noteiktās piemaksas un nodokļi;".

1. Izteikt 22.1. un 22.2. apakšpunktu šādā redakcijā:

"22.1. šo noteikumu 16.1. un 16.2. apakšpunktā minētās izmaksas, kas radušās uz darba līguma pamata vai ieceļot pretendentu valsts civildienesta ierēdņa amatā, veido projekta tiešās attiecināmās personāla atlīdzības izmaksas;

22.2. šo noteikumu 16.3. apakšpunktā, 17., 18. un 21. punktā, kā arī šo noteikumu 16.1. un 16.2. apakšpunktā minētās izmaksas, kas radušās uz uzņēmuma (pakalpojuma) līguma pamata, veido projekta pārējās tiešās attiecināmās īstenošanas izmaksas. Šīs piegāžu un pakalpojumu izmaksas ir attiecināmas, ja informācijas un publicitātes pasākumu īstenošanai, mērķa grupas nodrošinājuma izmaksām un izmaksām, kas saistītas ar pieredzes apmaiņas pasākumiem Latvijā un ārvalstīs, ir nepieciešams piesaistīt pakalpojumu sniedzēju un pakalpojumu sniedzēja piesaistē ievēroti publisko iepirkumu jomu regulējošie normatīvie akti."

1. Izteikt 25. punktu šādā redakcijā:

"25. Projekta vadības un īstenošanas personālam, kas darba laika slodzes ietvaros vienā institūcijā veic pienākumus, kuri ir saistīti ne tikai ar projektu, bet arī ar konkrētās institūcijas pamatdarbību vai citu finanšu instrumentu administrēšanu, daļu no atlīdzības izmaksām var segt no projekta finansējuma proporcionāli laikam, kurā tiek veikti ar projektu saistītie pienākumi. Šādā gadījumā veic projekta vadības un īstenošanas personāla darba laika uzskaiti sadalījumā pa veiktajām funkcijām, ievērojot, ka izmaksas no Eiropas Sociālā fonda ir attiecināmas, ja darbinieks projektā nodarbināts vismaz 30 procentus no normālā darba laika."

Ministru prezidents Māris Kučinskis

Veselības ministre Anda Čakša